Raförninn ehf

Opið hús - Afmælisfagnaður!!
2024-10-11 17:00 (America/Los_Angeles)
Örninn er fertugur!! Já, Raförninn ehf. fagnar 40 ára afmæli í ár og í tilefni af því verður opið hús föstudaginn 11. október næstkomandi, frá kl. 17. Við bjóðum öll þau sem hafa áhuga á starfseminni okkar innilega velkomin. Alveg sama hver vinnustaðurinn er, við viljum endilega sjá þig í Suðurhlíð 35 í Reykjavík.

Það er ekki nauðsynlegt að hafa fengið boð sérstaklega og ekki heldur að skrá sig fyrirfram, þið eruð öll velkomin hvort sem þið hafið skráð ykkur eða ekki. Hinsvegar er ákaflega gott fyrir okkur að fá hugmynd um fjölda gesta, til að það verði örugglega nógar veitingar Skráning er á Facebook síðu Rafarnarins.

Markmiðið er að þetta verði geislandi fínt afmælispartý með góðum veitingum, frábæru fólki, skemmtilegu spjalli og einhverju fleiru spennandi við að vera.

Áframsendið endilega viðburðinn á öll þau sem gætu haft áhuga á að koma.

RSNA 2024
2024-12-01 00:00 - 2024-12-05 23:59 | McCormick Place, Chicago, McCormick Place, Chicago, IL, United States
Ráðstefnuna stóru, RSNA í Chicago, þarf varla að kynna fyrir myndgreiningarfólki… og þó. Alltaf bætist nýtt fólk í hópinn og jafnvel reyndustu Chicagofarar hafa gott af því að kynna sér hvað er í boði þetta árið. Næstum allar upplýsingar eru á vefsíðu ráðstefnunnar…En upplýsingar um hvaða íslenskt myndgreiningarfólk verður á staðnum eru að sjálfsögðu á þátttakendalista Arnartíðinda 🙂

Auglýst eftir tæknimanni
2025-01-31 08:00 - 23:30
Raforninn verður sterkari með ári hverju og nú vantar okkur liðsauka í hóp starfsfólksins https://alfred.is/starf/spennandi-starf-taeknimadur

ECR 2025
2025-02-26 08:00 - 2025-03-02 17:00 | Austria Center Vienna, Bruno-Kreisky-Platz 1, Wien, 1220, Austria
Stærsta myndgreiningarráðstefna sem haldin er í Evrópu ár hvert. Upplýsingar og skráning er á vefsíðu European Society of Radiology og fréttasíðan AuntMinnieEurope er með mjög góða umfjöllun um það sem er mest spennandi á ráðstefnunni dag hvern.

Heilbrigðisráðstefnan 2025
2025-02-26 11:00 - 14:00 | Harpa Conference Center, Austurbakka 2, Reykjavík, 101, Iceland
Heilbrigðisráðstefnan er haldin ár hvert í umsjón Fókus, faghóps Ský um upplýsingatækni í heibrigðisgeiranum. Í ár er yfirskriftin: „Rafræn sjúkraskrá: Upplýsingaöryggi og nýjungar í farvatninu“ og sjónum verður meðal annars beint að nýlegri æfingu um áhrif rofs á netsambandi Íslands við útlönd.
